J. Arthur Brown se boete nou tronkstrafJ. Arthur Brown. Foto: Nardus Engelbrecht/SAPA Brown is tot 15 jaar tronkstraf gevonnis op elk van die twee aanklagte van bedrog. Die vonnisse sal gelyklopend uitgedien word. Die Nasionale Vervolgingsgesag (NVG) het appèl aangeteken nadat Brown in Mei verlede jaar ŉ opgeskorte vonnis en ŉ boete van R75 000 opgelê is. Brown is gevonnis op twee aanklagte van bedrog wat verband gehou het met die sy hantering van beleggings vir Teta, die opleidingsowerheid vir die vervoersektor, en die Mantadia Asset Trust Company tussen 2002 en 2006. Brown het aanvanklik tereg gestaan op 192 aanklagte. Die NVG se appèl is verlede maand aangehoor. “Dit was nie net oor die bedrag nie. Dit was oor die impak wat die uitvoering van die daad gehad het,” het Nathi Mncube, woordvoerder van die NVG, gesê. Volgens Mncube moet Brown so gou as moontlik by die naaste gevangenis aanmeld om sy tronkstraf te begin uitdien. Brown se regspan het glo nog nie met die NVG kontak gemaak nie.